Moj djed

Moj djed zove se Petar i ima 63 godine. Živi s mojom bakom Dragicom i ujakom Karlom.

Svake godine moji ljetni praznici počinju putovanjem na more s djedom Perčijem. Obavezno, prije nego što krenemo, moramo slušati njegova predavanja kako na moru nema spavanja. Deda kaže da spavati možemo doma, a da se na more ide na kupanje i šetnje po plaži. Kada krenemo na put prema moru, Perčiju se već u Zagrebu spava te ga moramo cijelim putem slušati kako je umoran i pospan. Kada stignemo u vikendicu, cijeli dan spava jer je umoran od puta. Na plaži zaspi čim izađe iz mora pa od njegove šetnje po plaži nema ništa. Kada pada kiša, on opet prespava cijeli dan.

Ljeto s djedom Perčijem je uvijek jako veselo i zabavno. Imam puno slobodnog vremena za igranje jer moj Perči prespava cijeli ljetni odmor.

Zara Horvat, 3.a